**Bátaszék Város Képviselő-testületének a Bátaszékért Marketing NKft.**

**2022. évi üzleti tervéről**

A 2020. és 2021. évi bizonytalansági állapot ma is fennáll a pandémia miatt. A 2022. évi üzleti tervünkben a rendezvényeket a régi kerékvágás szerint, teljes évre terveztünk 2022. december 31-ig. Ezzel együtt nem tudhatjuk, hogy a járvány miatt melyek azok a programok, amelyek megtarthatók lesznek.

Polgármester úr instrukciói alapján – a kormányrendeletnek megfelelően – a személyi állomány bérét 20 %-kal emeltük, 13. havi juttatást nem terveztünk, a cafeteriakeret az előző évi 100.000 Ft/fő mértékben maradt, a dologi kiadásokban sem található lényeges eltérés a tavalyihoz képest. Esetleg ott fordul elő eltérés, ahol az előző évi feldatokhoz képest jelentősebb változás volt (médiamegjelenésekkel kapcsolatos kiadások). A Tájház vonatkozásában a felújítás utáni „normál” állapotok miatt növekedő költségekre (víz, villany, fűtés) számítunk.

A rendezvények tekintetében jelentős változás az előző évhez képest a Bátaszéki Bornapokra fordítandó összeg emelése (+ 5.000.000 Ft), amelyiket a 2021. évi rendezvény világjárvány miatti tapasztalatai, illetve a megnövekedett előadói díjak indokolnak. Beterveztünk a havi rendszerességű irodalmi, színházi, művészeti programokra is 150.000 Ft-ot/hó.

A fentiek figyelembevételével 68.645.000 Ft-tal kalkuláltunk a bevételeket és kiadásokat illetően.

2022-ben is nagyon feszes és szigorú gazdálkodás elé nézünk. Ilyen feszített keretek mellett különösen nagy jelentősége van a féléves, háromnegyedéves, és éves várható beszámolási adatoknak, ugyanis szükség esetén lehetőséget fogunk kérni az üzleti terv folyamatos karbantartására.

Tisztelettel kérjük az FB-t, a kulturális és pénzügyi bizottságot, valamint Bátaszék Város Önkormányzata Képviselő-testülete tagjait, hogy induló állapotként szíveskedjenek elfogadni üzleti terv javaslatunkat.

 Csötönyi László

ügyvezető igazgató

Bátaszék, 2022. január 20.